ගිංගඟේ අතු ගංගාවක් වන හෝලුවාගොඩ ඇළ මාර්ගයේ පිහිටි ඕපාත අමුණ අසල දින කීපයක සිට මසුන් මිය යෑම පිළිබඳ නාරා ආයතනය පරීක්ෂණ ආරම්භ කර තිබේ.දින කිපයක සිට ඕපාත අමුණ අසලදී හෝලුවාගොඩ ඇලේ ජීවත්වන කොරලි ,මල්කොරලි, කටිල්ලා, අගුලුවා ඇතුළු තවත් මසුන් වර්ග රැසක් මිය යන බවට ප්‍රදේශවාසීන් සහ ගොවීන් ගිංගඟ වාරිමාර්ග යෝජනා ක්‍රමයේ ඉංජිනේරුවරියට දැනුම්දී ඇත.ඒ අනුව නාරා ආයතනයේ විද්‍යාඥයන් වන වසන්තා රාජපක්ෂ මහත්මිය සහ උපුල් ලියනගේ මහතා විසින්මසුන් හදිසියේ මිය යෑම සොයා පරීක්ෂණ ආරම්භ කර තිබේ.ඔවුන්ගේ මූලික පරීක්ෂණ අනුව අනාවරණය වී ඇත්තේ ඔක්සිජන් ඌණතාවයක් නිසා මසුන් මිය ගොස් ඇති බවය.කෙසේ වෙතත් මේ පිළිබඳ වැඩිදුර පරීක්ෂණ පැවැත්වීම සඳහා ජල සාම්පල් ලබා ගෙන ඇත..